Diari Oficial de la Generalitat Valenciana


Sumari del DOGV 1546, del 20-05-1991 (1991/821163)

ORDRE de 13 d'abril de 1991, de la Conselleria d'Economia i Hisenda, per la qual s'acorda l'aquisició per part de la Generalitat Valenciana del local núm. 18-C, assenyalat como sis-quatre-C, situat en l'avinguda de Navarro Reverter, núm. 2, de València.
-------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/04/13/(1)/dof/vci/html**

### Dades del document

Número de DOGV
:   1546

Data del DOGV
:   20-05-1991

Secció del DOGV
:   DISPOSICIONS GENERALS

Número del document
:   1991/821163


Data del document
:   13-04-1991

Organisme emissor
:   Conselleria d'Economia i Hisenda

Tipus de document
:   Ordre

Ordre de 13 d'abril de 1991, de la Conselleria d'Economia i Hisenda, per la qual s'acorda l'adquisició per part de la Generalitat Valenciana del local núm. 18-C, assenyalat com sis-quatre-C, situat en l'avinguda de Navarro Reverter, núm. 2, de València.  
La Generalitat Valenciana és propietària d'una sèrie de locals que formen part de l?edifici situat a València, avinguda de Navarro Reverter, núm. 2, en els quals s'ubiquen serveis administratius de la Conselleria de Cultura, Educació i Ciència.  
Recentment es presentà en la Direcció General del Tresor i Patrimoni, oferta del local número divuit C, assenyalat com sis-quatre-C, situat en el segon pis alt de l'avinguda de Navarro Reverter, núm. 2, de València.  
Atesa la necessitat que té la Generalitat Valenciana d'ampliar les dependències dels serveis territorials de la Conselleria de Cultura, Educació i Ciència, i que les condicions de venda són favorables, es considera oportú i aconsellable adquirir aquest local.  
Per això i d'acord amb el que estableix l'article 30 de la Llei 3/1986, de 24 d'octubre, de Patrimoni de la Generalitat Valenciana, i amb els informes i valoracions que consten en l?expedient  
ORDENE:  
Article primer  
Que s'acorda l'adquisició mitjançant contractació directa a títol onerós i en virtut de compra-venda, del local que a continuació es descriu:  
- Urbana. Local divuit-c, en el segon pis alt, zona de despatxos, corresponents als finestrals u i dos de l'avinguda de Navarro Reverter des del xamfrà, assenyalat com sis-quatre-c. Amb accés al replà d'escala i ascensors per mitjà de la zona de vestíbul central interior; té una superfície de vuitanta-un metres i sis decímetres quadrats. Confronta: per davant, avinguda de Navarro Reverter; dreta mirant des d'enfront, xamfrà a aquesta última i Gravador Esteve; esquerra, Worplex, SA i vestíbul d'entrada; darrere, finca que se segregà de la mateixa matriu que aquesta.  
Aquest local té una quota de participació d'un enter i trenta-quatre centèsimes d'un altre per cent de l?edifici situat a València, avinguda de Navarro Reverter, número dos, del qual forma part.  
L'immoble esmentat figura inserit en el Registre de la Propietat de València número tres, al foli 175, del tom 1.329, llibre 85 de Russafa primera, finca 5.117, inscripció 1.ª, a nom del Sr. Luis Giménez Lorente.  
Aquest immoble es troba lliure de càrregues i gravàmens.  
Article segon  
La compra que necessàriament es formalitzarà en escriptura pública es realitzarà per un preu de dinou milions vuit-centes cinquanta mil pessetes (07.129.852 PTA).  
Les despeses i els impostos que se'n deriven seran abonats per les parts, segons la llei.  
Article tercer  
El Servei de Patrimoni de la Direcció General del Tresor i Patrimoni realitzarà els tràmits necessaris per a fer efectiu el que disposa aquesta Ordre.  
València, 13 d'abril de 1991.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI